ད་དྲག་གི་ཁུངས་ནི་སློབ་དཔོན་ཐོན་མིས་མཛད་པའི་སུམ་ཅུ་བའི་ནང་དུ།དབྱངས་བཞི་དང་གསལ་བྱེད་སུམ་ཅུ།གསལ་བྱེད་དེ་ལ་ཡང་མིང་གཞི་དང་སྔོན་འཇུགརྗེས་འཇུག་སོགས་གསལ་བོར་བསྟན་ཡོད་ན་ཡང་།ཡང་འཇུག་ད་དྲག་དང་ས་དྲག་གཉིས་གསལ་བོར་བསྟན་མེད།ཕྱིས་ཀྱི་མཁས་པ་དག་གིས་ད་དྲག་དང་ས་དྲག་ཤུགས་བསྟན་ཡིན་པ་དང་།དེའི་ཁུངས་ནི།སུམ་ཅུ་བའི་རྩ་ལས།བསླབ་པ་ཀུནད་ཀྱི་གཞི་འཛིནད་ཅིང་།།རིག་བྱེད་སྨྲ་བ་རྣམས་ཀྱི་རྒྱུ།།ཞེས་པ་ལས།ཀུནད་དང་འཛིནད་དང་།རྣམས།ཞེས་པ་ད་དྲག་དང་ས་དྲག་གི་ཁུངས་ཡིན་པར་ངོས་འཛིན་བྱེད་དོ།།